PATVIRTINTA

Rokiškio rajono savivaldybės tarybos

2023 m. vasario 24 d. sprendimu Nr. TS-

**ROKIŠKIO RAJONO SAVIVALDYBĖS NUSIKALTIMŲ PREVENCIJOS IR KONTROLĖS PROGRAMOS VYKDYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės nusikaltimų prevencijos ir kontrolės programos vykdymo tvarkos aprašas (toliau – Aprašas) nustato projektų, finansuojamų iš Rokiškio rajono savivaldybės biudžeto lėšų, reikalavimus, konkurso organizavimą, projektų atitikties sąlygas, finansuojamų projektų vykdymo išlaidas, reikalavimus projektų paraiškoms ir jų teikimui, savivaldybės biudžeto lėšų skyrimam projektų įgyvendinimo kontrolę ir atskaitomybę.

2. Aprašo tikslas – administruoti Rokiškio rajono savivaldybės administracijos (toliau – Administracija) finansuojamus nusikaltimų prevencijos ir kontrolės projektus, numatyti vienodas sąlygas pareiškėjams pateikti projektus, gauti finansavimą, užtikrinti objektyvų projektų vertinimą, lėšų paskirstymą ir skaidrų panaudojimą.

3. Konkurso tikslas – atrinkti projektus, kuriems įgyvendinti pareiškėjams bus skirtos finansavimo lėšos iš Rokiškio rajono savivaldybės biudžeto. Konkurse gali dalyvauti ir projektų paraiškas finansavimui gauti gali teikti Lietuvos Respublikos įstatymų numatyta tvarka juridinių asmenų registre registruoti ir Rokiškio rajono savivaldybėje veiklą vykdantys vieši juridiniai asmenys, kurie vykdo nusikaltimų prevenciją ir kontrolę, užtikrina viešosios tvarkos, gyventojų saugumo ir eismo saugumo priežiūros funkcijas Rokiškio rajono savivaldybės teritorijoje, bei kurių atsakingi už projekto vykdymą asmenys yra kompetentingi, įgiję darbo patirties vykdant nusikaltimų prevenciją ir yra įvykdę bent vieną prevencinį projektą.

4. Konkursui teikiami projektai turi skatinti Rokiškio rajono savivaldybės gyventojų nusikalstamų veikų ir kitų teisės pažeidimų prevenciją, t.y. priemones, kuriomis siekiama užkirsti kelią nusikalstamoms veikoms ir kitiems teisės pažeidimams, nustatant ir pašalinant jų priežastis ir sąlygas, taip pat individualiai veikiant asmenis, kurie ateityje gali daryti nusikalstamas veikas ar kitus teisės pažeidimus arba gali nukentėti nuo nusikalstamų veikų ar kitų teisės pažeidimų.

5. Projektus vertina Administracijos direktoriaus įsakymu sudaryta Nusikaltimų prevencijos ir kontrolės projektų vertinimo komisija (toliau – Komisija).

6. Administracija kiekvienų metų I pusmetį skelbia nusikaltimų prevencijos ir kontrolės projektų konkursą ir informaciją pateikia savivaldybės interneto svetainėje [www.rokiskis.lt](http://www.rokiskis.lt).

7. Apraše vartojamos sąvokos:

7.1. pareiškėjas – juridinis asmuo, teikiantis paraišką ir atitinkantis nustatytus reikalavimus;

7.2. paraiška – nustatytos formos dokumentas, kurį turi užpildyti pareiškėjas, siekiantis gauti finansavimą projektui įgyvendinti;

7.3. projektas – paraiškoje numatyti darbai ir priemonės, kuriais siekiama užtikrinti nusikaltimų prevenciją ir kontrolę savivaldybėje, aiškiai apibrėžti tikslai ir uždaviniai, jų įgyvendinimo būdai ir terminai, finansavimo poreikis ir jo pagrindimas, savo ir rėmėjų prisidėjimas.

**II SKYRIUS**

**REIKALAVIMAI PROJEKTAMS**

8. Projekte turi būti nurodoma:

8.1. tikslas;

8.2. uždaviniai;

8.3. laukiami rezultatai;

8.4. problemos aktualumas;

8.5. priemonių įgyvendinimo planas;

8.6. sąmata.

**III SKYRIUS**

**PROJEKTŲ PARAIŠKOS IR JŲ TEIKIMAS**

9. Konkursui teikiamas projektas turi būti aprašomas užpildant paraišką dalyvauti projektų finansavimo konkurse (1 priedas).

10. Projekto paraiška turi būti pasirašyta asmens, turinčio teisę veikti pareiškėjo vardu, ir patvirtinta antspaudu, kai pareiga turėti antspaudą nustatyta pareiškėjo steigimo dokumentuose ar įstatymuose.

11. Paraiškos gali būti teikiamos elektroniniu būdu arba tiesiogiai. Projektų paraiškas su priedais Administracijai siunčia registruotu paštu, elektroniniu paštu savivaldybe@rokiskis.lt (teikiant elektroniniu paštu paraiška privalo būti pasirašyta saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus), per pašto kurjerį arba įteikia asmeniškai.

12. Paraiškos ateinantiems biudžetiniams metams priimamos iki birželio 1 d.

13. Projekto finansavimo lėšomis gali būti finansuojamos šios veiklos (išlaidos projekto veikloms įgyvendinti):

13.1. įrangos, priemonių ir reikmenų įsigijimas ir / arba nuoma;

13.2. patalpų nuoma projekto veikloms įgyvendinti;

13.3. leidybos ir projekto pristatymo visuomenei išlaidos (straipsniai, leidinukai, kt.);

13.4. mokomieji renginiai, susiję su nusikalstamumo prevencijos ir kontrolės sistemos stiprinimu.

14. Projekto lėšomis negali būti finansuojamos projekto išlaidos, skirtos:

14.1. banko paskoloms, palūkanoms, mokestiniams įsiskolinimams mokėti;

14.2. išlaidoms, patirtoms ne projekto vykdytojo vardu (sąskaitos faktūros, čekiai turi būti išrašyti projekto vykdytojo vardu, atsiskaitant tiek už savivaldybės biudžeto lėšas, tiek už nuosavo indėlio lėšas);

14.3. teikiamo projekto bei kitų projektų parengiamųjų etapų darbų vykdymo išlaidoms (visos išlaidos, susijusios su veikla iki pateikiant paraišką);

14.4. apmokėti už projekto administravimą bei finansinės apskaitos tvarkymą;

14.5. ryšio išlaidoms (telefono, fakso, interneto);

14.6. banko paslaugų išlaidoms apmokėti.

**IV SKYRIUS**

**PROJEKTŲ VERTINIMAS IR ADMINISTRAVIMAS**

15. Projektų paraiškas svarsto ir vertina administracijos direktoriaus įsakymu sudaryta Rokiškio rajono savivaldybės nusikaltimų prevencijos ir kontrolės programos projektų vertinimo komisija, sudaryta iš 5 (penkių) narių, komisijos darbo reglamentą tvirtina savivaldybės administracijos direktorius. Vertinimo komisijos nariais gali būti Savivaldybės tarybos nariai, valstybės tarnautojai, kitų įstaigų ar institucijų, tiesiogiai dalyvaujančių nusikaltimų ir kitų teisės pažeidimų prevencijoje, nariai. Komisijos sprendimai yra teisėti, kai posėdyje dalyvauja ne mažiau 2/3 komisijos narių, o sprendimai priimami komisijos narių balsų dauguma.

 16. Komisijos nariai vertindami paraiškas nustato, ar paraiška visiškai sukomplektuota, ar pateikti visi prašomi dokumentai ir reikiama informacija, ar projektas aktualus, ar prašomos lėšos atitinka finansuojamų veiklų kategorijas (2 priedas).

17. Sprendimą dėl lėšų skyrimo projektams finansuoti priima savivaldybės administracijos direktorius, įvertinęs komisijos pateiktus pasiūlymus. Jei pareiškėjui skirta suma mažesnė, nei nurodyta paraiškoje, pareiškėjas sudarydamas sutartį turi teisę keisti savo projektinės veiklos apimčių įsipareigojimus, bet neturi teisės keisti paraiškoje aprašytos veiklos turinio ir tikslų.

18. Administracijos direktoriui priėmus galutinį sprendimą, konkurso rezultatai skelbiami interneto svetainėje [www.rokiskis.lt](http://www.rokiskis.lt).

19. Projektų finansavimas vykdomas pagal savivaldybės administracijos ir projekto pareiškėjo sudaromą nustatytos formos savivaldybės biudžeto naudojimo sutartį su priedais (forma patvirtinta Rokiškio rajono savivaldybės administracijos direktoriaus įsakymu).

20. Pareiškėjas, negalintis vykdyti projekto pagal patvirtintą sąmatą, turi raštu kreiptis į Rokiškio rajono savivaldybės administraciją dėl jos patikslinimo ir nurodyti priežastis.

**V SKYRIUS**

**PROJEKTŲ ĮGYVENDINIMO ATSKAITOMYBĖ IR KONTROLĖ**

21. Finansavimą gavę Pareiškėjai už gautų lėšų panaudojimą sutartyse nustatyta tvarka ir terminais atsiskaito Rokiškio rajono savivaldybės administracijos Centralizuotos buhalterinės apskaitos skyriui.

22. Už projekto lėšų tinkamą panaudojimą, darbų apimčių ir kokybinių parametrų įvykdymą, dalykinės ir finansinės ataskaitų pateikimą atsako paraišką teikiančios projekto įstaigos vadovas.

23. Projekto priemonių įgyvendinimą pagal savo kompetenciją kontroliuoja Savivaldybės administracija.

24. Finansavimo gavėjai privalo viešinti informaciją, susijusią su Savivaldybės lėšomis finansuojamo projekto vykdymu (per žiniasklaidos priemones, interneto svetaines, socialinius tinklus*,* leidinius ir pan.).

25. Per metus nepanaudotos ar panaudotos ne pagal paskirtį programos lėšos, gautos iš Savivaldybės biudžeto, grąžinamos į Savivaldybės biudžetą iki einamųjų metų gruodžio 15 d.

\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės nusikaltimų prevencijos ir kontrolės

programos vykdymo tvarkos aprašo

1 priedas

**ROKIŠKIO RAJONO SAVIVALDYBĖS NUSIKALTIMŲ PREVENCIJOS IR**

**KONTROLĖS PROGRAMŲ PROJEKTŲ FINANSAVIMO PARAIŠKA**

|  |
| --- |
| **1. Pareiškėjo pavadinimas, kodas juridinių asmenų registre** |
| **2. Projekto pavadinimas** |
| **3. Informacija apie pareiškėją:** |
| Adresas, indeksas |
| Telefonas, el. paštas, interneto svetainės adresas |
| Banko pavadinimas, kodas, sąskaitos numeris |
| **4. Prioritetas, kurio bus siekiama įgyvendinant projektą** |
| **5. Pagrindiniai projekto vykdytojai** (nurodyti vardą, pavardę, aprašyti veiklas, kurias vykdys projekte) |
| **6. Projekto dalyviai** (nurodyti dalyvių amžių ir skaičių, savivaldybę) |
| **7. Projekto partneriai** (aprašykite kiekvieną numatomą projekto partnerį) |
| Projekto partnerio pavadinimas |
| Būstinės adresas ir telefonas |
| Glaustai apibrėžkite projekto partnerio vaidmenį projekte |
| **8. Projekto pristatymas:** |
| **8.1.** **Trumpas projekto pristatymas (iki 150 žodžių)** |
| **8.2. Projekto pagrindimas – situacijos analizė** |
| **8.3. Projekto tikslai ir uždaviniai** |
| **8.4. Laukiami projekto rezultatai** |
| **9. Projekto viešinimas** |
| **10. Projekto įgyvendinimo tvarkaraštis** |
| **Eil. Nr.** | **Veiklos pavadinimas** | **Mėnuo** | **Dalyvių skaičius** | **Lėšų poreikis (Eur)** |
| **Finansavimo lėšos** | **Nuosavos lėšos** |
|  |  |  |  |  |  |
|  |  |  |  |  |  |
| **11. Projekto tęstinumas** (aprašyti, ar numatoma tęsti šį projektą ateityje, kaip ir kada tai numatoma daryti) |
| **12. Projekto sąmata** (nurodyti tik tokias išlaidas, kurias galėsite pagrįsti finansiniais dokumentais, išrašytais organizacijos, teikiančios paraišką, vardu) |
| **Eil. Nr.** | **Išlaidų paskirtis** | **Finansavimo lėšos (Eur)** | **Nuosavos lėšos (Eur)** | **Iš viso lėšų (Eur)** |
|  |  |  |  |  |
|  |  |  |  |  |
|  |  |  |  |  |
| **Iš viso** |  |  |  |
| **13. Pareiškėjo ir partnerių nefinansinis indėlis** ( naudojama įranga, priemonės, projekto įgyvendinimui naudojamos turimos patalpos, kiti ištekliai) |

**Priedai:**

1. Projekto teikėjo registravimo pažymėjimo kopija.

2. Sutarčių, raštų kopijos (partneriai, rėmėjai).

3. Įgaliojimas veikti organizacijos vardu (jei yra).

Tvirtinu, kad paraiškoje pateikta informacija yra teisinga.

|  |  |  |  |  |
| --- | --- | --- | --- | --- |
| Organizacijos vadovas |  |  |  |  |
|  |  | (parašas) |  | (vardas, pavardė) |

A. V.

Rokiškio rajono savivaldybės nusikaltimų prevencijos ir kontrolės

programos vykdymo tvarkos aprašo

2 priedas

**Projektų vertinimo lentelė**

**Projekto pavadinimas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Projektą pateikusi organizacija:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| Eil. Nr.  | Kriterijaus apibūdinimas | Rekomendacijos dėl vertinimo | Skiriami balai  |
|  | **Esamos situacijos (problemos) analizė** | **Nuo 0 iki 3 balų.**Vertintina 3 balais, kai yra pateikta konkreti ir su projekto sprendžiama problema susijusi esamos situacijos (problemos) analizė. Vertintina 2 balais, kai projekto sprendžiama problema suformuluota tiksliai ir konkrečiai, tačiau aprašytas arba tik problemos mastas, arba tik problemos pastovumas.Vertintina 1 balu, kai projektu sprendžiama problema suformuluota neteisingai, tačiau aprašytas arba problemos mastas, arba problemos pastovumas.Vertintina 0 balų, kai esamos situacijos (problemos) analizė nėra pateikta. |  |
|  | **Konkrečių tikslų ir uždavinių suformulavimas** | **Nuo 0 iki 3 balų.**Vertintina 3 balais, kai suformuluotas aiškus į konkrečius rezultatus orientuotas tikslas ir uždaviniai. Vertintina 2 balais, kai suformuluoti tikslas atitinka tikslinės grupės specifiką ir poreikius, tačiau nurodyti siekiami projekto rezultatų rodikliai nėra konkretūs.Vertintina 1 balu, kai suformuluoti tikslas ir uždaviniai nėra konkretūs, nėra pateikiami konkretūs siekiami projekto rezultatų rodikliai.Vertintina 0 balų, kai tikslas ir uždaviniai nėra suformuluoti, neatitinka tikslinės grupės specifikos ir poreikių, nėra pateikiami siekiami projekto rezultatų rodikliai**.** |  |
|  | **Projektas skirtas nusikalstamų veikų ir kitų teisės pažeidimų skaičiui mažinti ir (arba) gyventojų saugumo jausmui, pasitikėjimui teisėsaugos institucijomis didinti** | **Nuo 0 iki 2 balų.**Vertintina 2 balais, kai projekto tikslais ir uždaviniais yra aiškiai siekiama mažinti nusikaltimų ir kitų teisės pažeidimų skaičių.Vertintina 1 balu, kai suformuluoti projekto tikslai ir uždaviniai nėra pakankamai konkretūs, kad būtų matyti siekis mažinti nusikaltimų ir kitų teisės pažeidimų skaičių.Vertintina 0 balų, kai projekto tikslais ir uždaviniais nėra siekiama mažinti nusikaltimų ir kitų teisės pažeidimų skaičių. |  |
|  4. | **Projektas prisideda prie visuomenės informuotumo apie nusikaltimų ir kitų teisės pažeidimų prevenciją** | **Nuo 0 iki 1 balo.**Vertintina 1 balu, kai projektas prisideda prie visuomenės informuotumo apie nusikaltimų ir kitų teisės pažeidimų prevenciją.Vertintina 0 balų, kai projektas neprisideda prie visuomenės informuotumo apie nusikaltimų ir kitų teisės pažeidimų prevenciją. |  |
| 5. | **Nusikaltimų prevencijos mechanizmų nustatymas (yra nustatyti keli (du ir daugiau) nusikaltimų prevencijos mechanizmai, pateiktas paaiškinimas, kaip pasirinktas metodas veikia mažindamas esamą nusikaltimų lygį ar užkirsdamas jiems kelią)** | **Nuo 0 iki 3 balų.**Vertintina 3 balais, kai du ir daugiau nusikaltimų ir kitų teisės pažeidimų prevencijos mechanizmai yra nustatyti.Vertintina 2 balais, kai yra nustatytas tik vienas nusikaltimų ir kitų teisės pažeidimų prevencijos mechanizmas.Vertintina 1 balu, kai prie nustatyto teisės pažeidimų prevencijos mechanizmo nėra paaiškinimo, kaip jis mažins nusikalstamumą.Vertintina 0 balų, kai nėra nustatyta nė vieno nusikaltimų ir kitų teisės pažeidimų prevencijos mechanizmo. |  |
| 6. | **Sąnaudų ir naudos analizė**  | **Nuo 0 iki 3 balų.**Vertintina 3 balais, kai buvo atlikta sąnaudų ir naudos analizė.Vertintina 0 balų, kai sąnaudų ir naudos analizės atlikta nebuvo. |  |
|  | **Balų suvestinė** | **Vertintojo šiai paraiškai skirtų balų suma** |  |

|  |  |
| --- | --- |
| **Projekto privalumai** |  |
| **Projekto trūkumai** |  |
| **Komisijos išvada** |  |

Komisijos narys                                  \_\_\_\_\_\_\_\_\_\_\_\_                              \_\_\_\_\_\_\_\_\_\_\_\_\_\_\_\_\_\_\_\_\_

(parašas)                                    (vardas ir pavardė)

Komisijos narys                                  \_\_\_\_\_\_\_\_\_\_\_\_                              \_\_\_\_\_\_\_\_\_\_\_\_\_\_\_\_\_\_\_\_\_

(parašas)                                    (vardas ir pavardė)